Държавен вестник, бр. 85, 2005 г., стр. 71

Б Р О Й  85
Д Ъ Р Ж А В Е Н   В Е С Т Н И К
С Т Р .  71
3. Предложения за участие се приемат до 16 ч. на
първия работен ден след изтичане на петнадесетия
ден от датата на публикуване на заповедта в “Дър-
жавен вестник” в деловодството на общината. Ог-
лед на обекта се извършва всеки работен ден от 8 до
17 ч. до деня на провеждане на търга.
4. Търгът да се проведе първия работен ден след
крайния срок за приемане на предложения за участие
в 14 ч. в заседателната зала на община Дългопол.
Кмет: Св. Якимов
97363
ОБЩИНА КЪРДЖАЛИ
РЕШЕНИЕ № 294
от 29 септември 2005 г.
На основание чл. 4, ал. 2 във връзка с чл. 1, ал. 2,
т. 3 ЗПСК, чл. 3, ал. 3, предл. 1, чл. 5 и 7 от Наредба-
та за търговете и конкурсите във връзка с Решение
№ 55 от 24.IV.2003 г. (ДВ, бр. 48 от 2003 г.) Общин-
ският съвет—гр. Кърджали, реши:
1. Променя т. 3 на решение № 186/Б от
23.ХII.2004 г. относно метода за продажба от публи-
чен търг с явно наддаване на публично оповестен
конкурс на един етап на общински нежилищен имот—
ресторант със складове и складови помещения в
подземния етаж под ресторанта в жил. бл. Ракета,
бул. България 85, Кърджали.
2. Намалява първоначалната цена на обекта с
30 % и определя нова начална цена 532 000 лв., в т.ч.
подобрения в размер 121 000 лв.
3. Приема условията за провеждане на конкурс за
продажба на ресторант със складове със застроена
площ 586 кв. м и складови помещения в подземния
етаж под ресторанта с площ 400 кв. м в жил. бл. Ра-
кета, бул. България 85, Кърджали, както следва:
3.1. минимална конкурсна цена—532 000 лв.;
3.2. начин на плащане—еднократно в левове към
деня на сключване на договора;
3.3. в срок две години имотът да се ползва според
предвиденото в инвестиционния план, представен от
кандидатите;
3.4. в имота да се развива дейност, отговаряща на
санитарно-хигиенните норми и опазване на околна-
та среда.
4. Утвърждава конкурсната документация и упъл-
номощава кмета на общината да издаде заповед за
назначаване на конкурсна комисия, да определи
размера на възнаграждението на членовете на кон-
курсната комисия и да издаде сертификат за регис-
трация на лицата.
5. Конкурсната документация за обекта се заку-
пува до 15-ия календарен ден след обнародване на
решението в “Държавен вестник” в стая 512 в общи-
ната срещу заплащане на такса 200 лв. след предста-
вяне на документ за самоличност и след подписване
на декларация за неразгласяване на информацията.
В случай че конкурсната документация се закупува
от името на друго лице, се представя и нотариално
заверено пълномощно за закупуване на документа-
цията и за подписване на декларация за неразглася-
ване на информацията.
6. Депозит за участие в размер 20 % от началната
конкурсна цена на обекта да се внесе по банкова
сметка № 5010183438, банков код 13075030, при “Об-
щинска банка”—АД, клон Стара Загора, офис Кър-
джали, ул. Екзарх Йосиф 23а, най-късно до 20-ия
календарен ден след обнародване на решението в
“Държавен вестник”.
7. Лицата, закупили конкурсна документация, мо-
гат да отправят искане за разяснения по процедурата
за провеждане на конкурс до 15-ия календарен ден след
обнародване на решението в “Държавен вестник”.
8. Срок за подаване на оферти за участие в пуб-
лично оповестения конкурс—16 ч. на 25-ия календа-
рен ден след обнародване на решението в “Държа-
вен вестник” в стая 512 на общината.
9. Упълномощава кмета на общината да извър-
ши всички действия по организацията и провежда-
нето на конкурса и да сключи договора за покупко-
продажба на обекта.
Председател: С. Неджиб
99256
ОБЩИНА ПАЗАРДЖИК
РЕШЕНИЕ № 163
от 29 септември 2005 г.
На основание чл. 45, ал. 2 ЗМСМА, чл. 67, ал. 1,
чл. 69, ал. 1, т. 7, чл. 71, ал. 1 и 2 във връзка с чл. 72
ЗОС Общинският съвет—гр. Пазарджик, реши:
1. Открива процедура за предоставяне на конце-
сия за обект, публична общинска собственост:
1.1. предмет на концесията е обект, актуван с акт
за публична общинска собственост № 271 от
16.II.2000 г., представляващ част от УПИ I—спор-
тен терен, озеленяване и бензиностанция в кв. 16 по
плана на Пазарджик, ведно с изградения в него ста-
дион (бивш “Любен Шкодров”), сега неизползваем,
с полуразрушена масивна сграда—бивша съблекал-
ня, застроена върху 250 кв.м, тоалетни при входа на
стадиона, застроени върху 60 кв.м, изкуствено езеро
с площ 10 096 кв.м, без помощното игрище с приле-
жащата територия към него, с обща концесионна
площ 66 962 кв.м по скица № 1011 от 16.V.2005 г.;
1.2. срок на концесията—20 години с възможност
концесионният договор да бъде продължен с реше-
ние на общинския съвет.
2. Концесионерът се определя чрез неприсъст-
вен конкурс.
3. Определя депозит за участие в конкурса—
28 000 лв., внесен по сметка № 5010000136, банков
код 13074404, “Общинска банка”—АД, клон Пазар-
джик, в определения в обявата срок за провеждане
на конкурса. При подаване на заявленията за учас-
тие в конкурса към заявлението се прилага банков
документ, удостоверяващ внесения депозит.
4. Конкурсните книжа се закупуват срещу плате-
ни 50 лв. с включен ДДС всеки работен ден до край-
ния срок за подаване на заявления за участие в кон-
курса на гише “Ксерокс” в Центъра за обслужване
на граждани в партерния етаж в сградата на община
Пазарджик, бул. България 2.
5. Определя общи условия по концесията:
5.1. правата и задълженията по концесионния
договор не могат да се прехвърлят на трети лица;
5.2. обектът—предмет на концесията, не може
да се обременява с вещни тежести за периода на
концесията;
5.3. дейността, която ще се осъществява в обек-
та—предмет на концесията, да се извършва в съот-
ветствие с действащите нормативни актове и устано-
вените с тях технически и технологични изисквания;
5.4. екземпляр от концесионните анализи, изгот-
вени във връзка с осъществяване на дейността—
предмет на концесията, се предоставя на разполо-
жение на концесионера;
5.5. за срока на концесията документацията се
съхранява от концедента;